## Zakon o izmjenama i dopunama Zakona o javnim cestama

### NN 76/1998 (29.5.1998.), Zakon o izmjenama i dopunama Zakona o javnim cestama

# **ZASTUPNIČKI DOM HRVATSKOGA DRŽAVNOG SABORA**

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA ZAKONA O JAVNIM CESTAMA**

Proglašavam Zakon o izmjenama i dopunama Zakona o javnim cestama, koji
je donio Zastupnički dom Hrvatskoga državnog sabora na sjednici 15. svibnja
1998.

Broj: 081-98-1139/1
Zagreb, 20. svibnja 1998.

Predsjednik
Republike Hrvatske
**dr. Franjo Tuđman**, v. r.

## **ZAKON**

### **O IZMJENAMA I DOPUNAMA ZAKONA O JAVNIM CESTAMA**

Članak 1.

U Zakonu o javnim cestama ("Narodne novine", br. 100/96.) u članku 6.
iza riječi: "županijske uprave za ceste" dodaju se riječi: "Grad Zagreb".

Članak 2.

U članku 10. stavku 2. riječi: "a za županijske i lokalne ceste donosi
županijska uprava za ceste" zamjenjuju se riječima: "za županijske i lokalne
ceste županijska uprava za ceste, a za županijske i lokalne ceste na području
Grada Zagreba u ime Grada Zagreba upravno tijelo Grada Zagreba nadležno
za gradnju i održavanje objekata (u daljnjem tekstu: Upravno tijelo Grada
Zagreba)".

U stavku 3. iza riječi: "državnog proračuna" veznik: "i" zamjenjuje
se zarezom, a iza riječi: "proračuna županija" dodaju se riječi: "i proračuna
Grada Zagreba".

Članak 3.

U članku 12. stavku 1. na kraju teksta iza riječi: "cesti" dodaju se
riječi: "a nadležni ured Grada Zagreba kada se radi o županijskoj i lokalnoj
cesti na području Grada Zagreba".

U stavku 2. iza riječi: "županijski ured" dodaju se riječi: "odnosno
nadležni ured Grada Zagreba".

Članak 4.

U članku 13. stavku 3. riječi: "odnosno županijske uprave za ceste"
zamjenjuju se riječima: "županijske uprave za ceste, odnosno Upravnog tijela
Grada Zagreba".

Članak 5.

U članku 18. stavku 1. i 3. iza riječi: "Uprava za ceste" veznik: "i"
zamjenjuje se zarezom, a iza riječi: "županijske uprave za ceste" dodaju
se riječi: "i Upravno tijelo Grada Zagreba".

Članak 6.

U članku 19. stavku 5. i članku 21. stavku 1. i 2. riječi: "odnosno
županijska uprava za ceste" zamjenjuje se riječima: "županijska uprava
za ceste, odnosno Grad Zagreb".

Članak 7.

U članku 22. stavku 5. i članku 23. stavku 2. riječi: "odnosno županijska
uprava za ceste" zamjenjuju se riječima: "županijska uprava za ceste, odnosno
Upravno tijelo Grada Zagreba".

Članak 8.

U članku 24., članku 26. stavku 3., članku 28. stavku 1., članku 29.
stavku 2. i 3., članku 30. stavku 1., 2. i 3., članku 31. stavku 1. i članku
32. stavku 1. riječi: "odnosno županijske uprave za ceste" zamjenjuju se
riječima: "županijske uprave za ceste, odnosno Upravnog tijela Grada Zagreba".

Članak 9.

U članku 31. stavku 2. iza riječi: "uprave" dodaju se riječi: "odnosno
Upravno tijelo Grada Zagreba".

Članak 10.

U članku 33. stavku 3. iza riječi: "nadležnoga županijskog ureda" stavlja
se zarez i dodaju riječi: "a Upravno tijelo Grada Zagreba uz prethodnu
suglasnost nadležnog ureda Grada Zagreba".

Članak 11.

U članku 36. stavku 2. na kraju iza riječi: "ceste" umjesto točke stavlja
se zarez i dodaju riječi: "a Skupština Grada Zagreba na prijedlog Poglavarstva
Grada Zagreba za županijske i lokalne ceste na području Grada Zagreba".

Članak 12.

U članku 37. stavku 2. podstavku 2. na kraju iza riječi: "ured" umjesto
točke stavlja se zarez i dodaje podstavak 3. koji glasi:

"- a za županijske i lokalne ceste na području Grada Zagreba nadležni
ured Grada Zagreba".

U stavku 5. na kraju iza riječi: "ceste" briše se točka i dodaju riječi:
"odnosno Upravno tijelo Grada Zagreba".

Članak 13.

U članku 39. stavku 1. na kraju iza riječi: "župan" briše se točka i
dodaju riječi: "odnosno Gradonačelnik Grada Zagreba".

U stavku 3. iza riječi: "ured" dodaju se riječi: "odnosno ured Grada
Zagreba".

Članak 14.

Iza članka 57. dodaju se novi podnaslov i članci koji glase:

"2a. Upravno tijelo Grada Zagreba

Članak 57a.

Iznimno od odredbe članka 55. ovoga Zakona, Upravno tijelo Grada Zagreba,
na temelju odluke Gradskog poglavarstva, obavlja poslove građenja i održavanja
županijskih i lokalnih cesta na području Grada Zagreba koji su ovim Zakonom
propisani za javne ceste.

Članak 57b.

Aktom o ustrojavanju Upravnog tijela Grada Zagreba mora se osigurati
takav ustroj koji će omogućiti obavljanje poslova vezanih za održavanje
i zaštitu i obavljanje poslova vezanih za građenje i održavanje županijskih
i lokalnih cesta na području Grada Zagreba."

Članak 15.

U članku 58. u uvodnoj rečenici iza riječi: "županijske uprave za ceste"
dodaje se zarez i riječi: "Upravno tijelo Grada Zagreba".

Članak 16.

U članku 59. stavku 1. točki 9. veznik "i" zamjenjuje se zarezom, a
iza riječi: "županije" dodaju riječi: "odnosno proračuna Grada Zagreba".

Članak 17.

U članku 60. stavak 1. mijenja se i glasi:

"Sredstva iz članka 59. točke 1. ovoga Zakona uplaćuje se na račun županijske
uprave za ceste, odnosno proračuna Grada Zagreba i koriste se za županijske
i lokalne ceste na području županije u kojoj su ostvarena, odnosno županijske
i lokalne ceste na području Grada Zagreba."

U stavku 3. riječi: "odnosno županijske uprave za ceste koja je izdala"
zamjenjuju se riječima: "županijske uprave za ceste, odnosno proračuna
Grada Zagreba koji su izdali".

U stavku 4. riječi: "odnosno županijske uprave za ceste koja je s korisnikom
sklopila" zamjenjuju se riječima: "županijske uprave za ceste, odnosno
proračuna Grada Zagreba koji su s korisnikom sklopili".

U stavku 5. riječi: "odnosno županijskog proračuna" zamjenjuju se riječima:
"županijskog proračuna, odnosno proračuna Grada Zagreba".

Članak 18.

U članku 61. stavku 1. iza riječi: "skupština" dodaju se riječi: "odnosno
Skupština Grada Zagreba".

Članak 19.

U članku 63. stavak 2. mijenja se i glasi:

"U državnom proračunu osiguravaju se sredstva za minimalni standard
održavanja županijskih i lokalnih cesta sukladno propisu iz članka 10.
stavak 3. ovoga Zakona".

Članak 20.

U članku 67. stavku 2. iza riječi: "odnosno županijskoj upravi za ceste"
dodaju se riječi: "ili Upravnom tijelu Grada Zagreba".

Članak 21.

U članku 68. stavku 1. točki 4. iza riječi: "županijske uprave za ceste"
dodaju se riječi: "ili Upravnog tijela Grada Zagreba".

U stavku 3. na kraju teksta dodaju se riječi: "odnosno Grada Zagreba".

Članak 22.

U članku 79. stavku 2. iza riječi: "županijske uprave za ceste" dodaju
se riječi: "odnosno Upravno tijelo Grada Zagreba".

Članak 23.

Ovaj Zakon stupa na snagu osmog dana od dana objave u "Narodnim novinama".

Klasa: 340-01/96-03/02
Zagreb, 15. svibnja 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić**, v. r.

Zakon, NN 76/1998-978